**OZNAM PRE RODIČOV**

**Nosenie rúšok v materskej škole.**

Manuál pre materské školy upravuje organizáciu a podmienky výchovy a vzdelávania v materských školách pre školský rok 2020/2021. Cieľom dokumentu je stanoviť základné prevádzkové podmienky materských škôl po dobu trvania pandémie ochorenia COVID-19 a potreby **dodržiavania proti epidemických opatrení a odporúčaní**. Upravuje iba tie základné prevádzkové podmienky, ktoré sa líšia (či sú upravené nad rámec) od štandardných podmienok vyplývajúcich zo školských, hygienických, pracovnoprávnych a ďalších predpisov.

Na základe návrhov a opatrení Ústredného krízového štábu **zo dňa 11. októbra 2020 a vo vzťahu k súčasnému vývoju epidemiologickej situácie spôsobenej šírením ochorenia Covid-19 je dôležité zabezpečiť ochranu zdravia detí a znížiť tak riziko prenosu tohto ochorenia.**

**Vyberám:**

*Odporúča sa s dôrazom aby pri pobyte v interiéri a v exteriéri materskej školy deti nosili rúška.*  
**Dokumenty boli aktualizované 11. októbra 2020 podľa platných opatrení a odporúčaní Úradu verejného zdravotníctva SR s platnosťou od 12.10.2020.**

**Aktualizácia v** rámci mesta- Kysucké Nové Mesto z pracovnej porady dňa 13.10.2020

*Na pracovnej porade riaditeľov škôl a školských zariadení* ***dňa 13. októbra 2020****, ktorá sa konala za účasti primátora mesta Ing. Mariána Mihaldu, pracovníčky Krízového štábu KNM a Mgr. Ladislava Vendrinského, oddelenie školstva-úsek metodiky referát školstva sa* ***spoločne dohodlo****, že deti v materskej škole, Ulica 9. mája 1292/11, Kysucké Nové Mesto od 14. októbra 2020* ***zatiaľ nemusia nosiť rúška v interiéri a exteriéri MŠ.*** *Rodič, ktorý sa rozhodne dať dieťaťu rúško pri vstupe do triedy môže tak urobiť – učiteľka to bude rešpektovať. Každé dieťa bude mať vo svojej skrinke naďalej umiestnené ochranné rúško na tvár.*

***Do materskej školy chodia len zdravé deti.***

***Zákonný zástupca*** *- manuál zo dňa 11.10.2020*

***Zodpovedá*** *za dodržiavanie hygienicko–epidemiologických opatrení pri privádzaní dieťaťa do materskej školy, počas pobytu v šatňovom/vstupnom priestore materskej školy a pri odvádzaní dieťaťa z materskej školy v zmysle aktuálnych opatrení Úradu verejného zdravotníctva SR (****nosenie rúšok, dodržiavanie odstupov, dezinfekcia rúk****).*

***Dodržiava pokyny riaditeľa materskej školy****, ktoré upravujú podmienky na obdobie školského roku 2020/2021.*

***Odovzdáva dieťa*** *výhradne učiteľke materskej školy.*

***Predkladá po každom prerušení dochádzky dieťa do materskej školy*** *v trvaní viac ako tri po sebe nasledujúce dni (vrátane víkendov a sviatkov) písomné vyhlásenie zákonného zástupcu o bezinfekčnosti (príloha č. 4).* ***Pri prerušení viac ako 5 pracovných dní*** *(víkendy a sviatky sa nezapočítavajú)* ***z dôvodu akéhokoľvek ochorenia predkladá potvrdenie o chorobe*** *vydané všeobecným lekárom pre deti a dorast. Počet podaných Vyhlásení o bezinfekčnosti a Potvrdení o chorobe nie je limitovaný.*

*V prípade neprítomnosti dieťaťa v školskom zariadení z dôvodu:*

* *podozrenia na ochorenie COVID-19 (označený ako „Úzky kontakt“ RÚVZ, infektológom alebo všeobecným lekárom)*
* *ochorenia na COVID-19 (potvrdené ochorenie RÚVZ, infektológom alebo všeobecným lekárom) predložiť pri návrate dieťaťa do školského zariadenia "****Potvrdenie o chorobe" vydané len všeobecným lekárom pre deti a dorast*** *u ktorých je dieťa v starostlivosti a to bez ohľadu na dĺžku trvania jeho neprítomnosti.*

***Zákonný zástupca***

***Rešpektuje*** *pravidlá nenosenia hračiek a iného materiálu alebo pomôcok z domáceho prostredia do materskej školy, stanovené riaditeľom materskej školy.* ***V prípade****, že u dieťaťa je podozrenie alebo potvrdené ochorenie na COVID-19, bezodkladne o tejto situácii* ***informuje príslušného vyučujúceho a riaditeľa školy****.*

*Povinnosťou zákonného zástupcu je aj bezodkladne nahlásenie karantény, ak bola dieťaťu nariadená lekárom všeobecnej zdravotnej starostlivosti pre deti a dorast alebo miestne príslušným regionálnym hygienikom. Za týchto podmienok je dieťa z materskej školy vylúčené.*

**Žiadam rodičov**, aby rešpektovali pokyny vydané riaditeľkou a interné pokyny učiteliek:

***Nosenie rúšok, dezinfekcia rúk, dodržiavanie odstupov.***

***Do priestoru tried a umývariek rodičia nevstupujú.***

*13. októbra 2020 PhDr. Elena Gavláková, riaditeľka*